Mafumafu

Mafumafu（日语：まふまふ，1991年10月18日－），日本男歌手、唱见、创作歌手。血型为AB型，身高178厘米，代表色白色。除脱个人活动外，也帮歌手SORARU组成音乐组合“After the Rain”，并担任伊个作词、作曲搭仔编曲。Mafumafu个音域蛮广，由低音域到搭VOCALOID差弗多个高音域侪可以发得出。Mafumafu个音乐视频勒网络浪拨人观看超过11亿趟。

Mafumafu会得弹吉他搭钢琴，也会自家唱歌、作词、作曲、编曲、演奏、混音、母带处理。伊拨游戏、动漫作品搭别个音乐家也提供乐曲。

 个人经历 
2010年开始来勒Niconico浪活动，主要作为唱见发布翻唱搭原创音乐作品，也会得制作专辑。

2014年3月7号投稿了搭唱见SORARU个初次合作翻唱曲《海百合海底谭》（日语：ウミユリ海底譚），4月26号搭唱见SORARU合作个专辑《After Rain Quest》（日语：アフターレインクエスト）发售。同年11月25号勒Youtube创建个人频道“Mafumafu Channel”。

2015年8月15号以Soraru×Mafumafu个名发售《Pre-Rhythm Arch》（日语：プレリズムアーチ），9月11号勒Youtube频道第一趟投稿，投稿曲是《镜花水月》。

2018年，以After the Rain个名义发售帮SORARU个合作之专辑《受邀旅人》（），搿张专辑勒10月10号拨日本唱片协会评为黄金唱片。同年12月4号勒中国大陆视频网站bilibili开设官方mafumafu频道，在新浪微博设立官方账号。

2020年2月16号，拨助手发现勒自家屋客厅里向倒卧昏迷。后叫差头去医院治疗，诊断结果是心原性晕厥，休养之后已经呒不大碍。

原定勒2020年3月25号来勒东京巨蛋举行个单人演唱会因为2019新型冠状病毒肺炎事体咾，中止哉。

 参考资料